5 simptome van borskanker | Sarie
Dis normaal as jy swanger is of borsvoed. Gebeur dit andersins en die afskeiding is bloederig of helder, selfs al druk jy dit nie, gaan dokter toe. Dis egter nie outomaties 'n teken van kanker nie. Nie-kankeragtige gewasse, genoem papillomas, kan ook 'n bloederige afskeiding veroorsaak. So ook geboortebeperkingsmiddels, borsinfeksies en fibrosistiese (knopperige) borste.
Die meeste vroue se tepels reageer op die koue of as dit gestimuleer word. "Plat" tepels – dit maak nie 'n punt op die oppervlak nie – is egter nie so buitengewoon nie en kom by 1 uit 10 vroue voor. Dit kan ook ná borsvoeding gebeur weens 'n verlies aan borsweefsel. Maar as dit eensklaps gebeur, besoek 'n dokter. 'n Gewas kan 'n melkaar verkort en die tepel "terugtrek".
Dit kan soms 'n teken van inflammatoriese borskanker wees. Kankerselle kan veroorsaak dat limfvloeistof opbou, wat tot swelling sowel as "kuiltjies" of "duikies" in die vel kan lei. Dokters noem dit "peau d'orange" omdat die vel nes lemoenskil lyk. Dis duideliker as jy jou arms lig.